CELEX: 62021TN0698
Language: hr
Date: 2021-10-27 00:00:00
Title: Predmet T-698/21: Tužba podnesena 27. listopada 2021. – Paraskevaidis/Vijeće i Komisija

3.1.2022   
            
            
               HR
            
            
               Službeni list Europske unije
            
            
               C 2/47
            
         
      Tužba podnesena 27. listopada 2021. – Paraskevaidis/Vijeće i Komisija
      (Predmet T-698/21)
      (2022/C 2/65)
      Jezik postupka: engleski
      
         Stranke
      
      
         Tužitelj: Georgios Paraskevaidis (Wezembeek-Oppem, Belgija) (zastupnici: S. Pappas i D.-A. Pappa, odvjetnici)
      
         Tuženici: Vijeće Europske unije i Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Komisijinu odluku od 4. veljače 2021. i plan obročnog plaćanja od 9. ožujka 2021. te odluku Vijeća od 19. srpnja 2021., kojom je odbijena tužiteljeva žalba protiv Komisijine odluke, u dijelu u kojem sadržava dodatno obrazloženje; i
               
            
                  —
               
               
                  naloži tuženicima snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na tvrdnji da je pobijanim odlukama povrijeđeno načelo zakonitosti. Također se navodi da Izmijenjeni zaključak br. 237/05 (1) nije bio primjenjiv na razdoblje za koje je tužitelj tražio naknadu za obrazovanje.
               
            
                  2.
               
               
                  Drugi tužbeni razlog, koji se temelji na tvrdnji da je Izmijenjeni zaključak br. 237/05 nezakonito primijenjen retroaktivno.
               
            
                  3.
               
               
                  Treći tužbeni razlog, koji se temelji na tvrdnji da je Vijeće voditelja administracije Europske unije donijelo Izmijenjeni zaključak br. 237/05 izvan granica svojih nadležnosti.
               
            
                  4.
               
               
                  Četvrti tužbeni razlog, koji se temelji na tvrdnji da se Izmijenjenim zaključkom povređuje članak 3. stavak 1. Priloga VII. Pravilniku o osoblju.
               
            
         (1)  Izmijenjeni zaključak br. 237/05 o naknadi za obrazovanje u smislu članka 3. stavka 1. Priloga VII. Pravilniku o osoblju koji su odobrili voditelji administracije na 284. sastanku održanom 1. srpnja 2020.